ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_\_\_\_\_\_\_\_\_\_\_\_\_ 2020 թվականի N \_\_\_ - Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՕԳՈՍՏՈՍԻ 19-Ի N 1354-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածներով՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2004 թվականի օգոստոսի   
   19-ի «Հայաստանի Հանրապետության գործադիր իշխանության որոշ մարմինների և Հայաստանի Հանրապետության կենտրոնական բանկի միջև տեղեկատվություն փոխանակելու մասին» N 1354-Ն որոշման մեջ կատարել հետևյալ փոփոխությունը`
2. որոշման N 4 հավելվածի 4-րդ կետը շարադրել նոր խմբագրությամբ՝ հետևյալ բովանդակությամբ.

|  |  |  |  |  |  |  |  |
| --- | --- | --- | --- | --- | --- | --- | --- |
| « | |  |  |  |  |  | | --- | --- | --- | --- | --- | | 4. | ՀՀ արտաքին առևտրի մաքսային վիճակագրության տվյալների բազաները (ԵԱՏՄ անդամ չհանդիսացող պետությունների, ԵԱՏՄ անդամ հանդիսացող պետությունների) ըստ ԵԱՏՄ ԱՏԳ ԱԱ տասնանիշ կոդերի, ըստ հետևյալ դաշտերի՝ գնահատման (հաշվետու) տարի, ամիս, ապրանքի ծածկագիր, **բաժին (I-XXI), անվանում (ԱՏԳԱԱ) ըստ՝ խմբի (2-նիշ ծածկագիր), ենթախմբի (4-նիշ ծածկագիր), արտահանման/ներմուծման երկրի**, ծագման երկրի, առևտուր անող/նշանակման երկրի, **ռեժիմ, ռեժիմի առանձնահատկություն, արտոնություններ (մաքսավճար (պետական տուրք), մաքսատուրք, ակցիզ, ԱԱՀ, բնապահպանական),** չափի միավոր, քանակ, նետտո քաշ/ հիմնական չափի միավորով (կգ), մաքսային **(վիճակագրական)** արժեք (ՀՀ դրամ, ԱՄՆ-ի դոլար), գանձումներն ըստ հարկատեսակների (**ակցիզային հարկ, բնապահպանական հարկ/վճար, ճամապարհային հարկ/վճար, հաստատագրված վճար, ԱԱՀ, մաքսատուրք**), **մաքսատուրքի միասնական դրույքաչափ (ադվալորային կամ յուրահատուկ), մաքսատուրքի բացառության դրույքաչափ, հատուկ պաշտպանական միջոցներ (հատուկ տուրք, հակագնագցում, փոխհատուցում), ֆիզիկական/իրավաբանական անձ, տեղեկատվության աղբյուր:** | Յուրաքանչյուր ամիս կուտակային կարգով | էլեկտրոնային | ամսվա ավարտից 20 օրվա ընթացքում | | » |

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության Ն. Փաշինյան  
 վարչապետ**

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՕԳՈՍՏՈՍԻ 19-Ի N 1354-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**  **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Իրավական ակտի ընդունման անհրաժեշտությունը (նպատակը)**

«Հայաստանի Հանրապետության կառավարության 2004 թվականի օգոստոսի 19-ի N 1354-ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունման անհրաժեշտությունը պայմանավորված է Հայաստանի Հանրապետության կառավարության 2004 թվականի օգոստոսի 19-ի N 1354-ն որոշման 4-րդ հավելվածով հաստատված «Հայաստանի Հանրապետության պետական եկամուտների կոմիտեի կողմից Հայաստանի Հանրապետության ֆինանսների նախարարությանը տրամադրվող տեղեկատվության (մաքսային մարմնի մասով)» ցանկի 4-րդ կետով տրամադրվող տեղեկատվության՝ ՀՀ մաքսային օրենսդրության փոփոխության հետևանքով բազաների անհամադրելիությամբ և ՀՀ ՖՆ-ում գործող   
ՀՀ մաքսային վիճակագրական տվյալների մշակման և վերլուծության համակարգչային ծրագրում տեղեկատվության` նոր ձևաչափով ստացվող տվյալների ներառման անհրաժեշտությամբ:

1. **Կարգավորման հարաբերությունների ընթացիկ իրավիճակը և առկա խնդիրները**

ՀՀ կառավարության 2004 թվականի սեպտեմբերի 19-ի թիվ 1354-Ն որոշման N 4 հավելվածի 4-րդ կետով սահմանված կարգով՝ ՀՀ պետական եկամուտների կոմիտեի յուրաքանչյուր ամիս ՀՀ ֆինանսների նախարարությանը տրամադրում է կազմակերպությունների և քաղաքացիների կողմից կատարված մաքսային գործարքների վերաբերյալ տեղեկատվություն։

Սակայն ՀՀ ֆինանսների նախարարությունում 2004 թվականից գոյություն ունեցող ՀՀ մաքսային վիճակագրական տվյալների մշակման և վերլուծության համակարգչային ծրագրի օգտագործումը վերջին տարիներին դարձել է անհնարին, քանի որ այն մշակվել է ՀՀ մաքսային վիճակագրական տվյալների ԱՏԳԱԱ 8-նիշ բացվածքի և ՀՀ մաքսային վիճակագրական մեթոդաբանության հիման վրա, ինչը թույլ չի տալիս ծրագրում ներառել ներկայումս օգտագործվող ԵԱՏՄ մաքսային վիճակագրական մեթոդաբանությանը համապատասխան ներկայացվող ապրանքների ԱՏԳԱԱ 10-նիշ բացվածքով տվյալները: Արդյունքում ՀՀ պետական եկամուտների կոմիտեի կողմից ստացված տեղեկատվությունը ըստ էության հնարավոր չի եղել օգտագործել և առանձին հանձնարարականների կատարման անհրաժեշտության դեպքում ՀՀ պետական եկամուտների կոմիտե պարբերաբար հարցումներ են կատարվել։

Փոփոխություններին արձագանքելու համար անհրաժեշտություն է առաջացել կատարելագործել տվյալների բազայի ծրագրային ապահովումը: Բարեփոխումն իրականացնելու համար 2019 թվականին ՀՀ ֆինանսների նախարարությունը նախաձեռնել է համապատասխան ծրագրային ապահովման բարելավման գործընթացը՝ ՀՀ մաքսային վիճակագրական տվյալների բազայի և վերլուծության նոր համակարգչային ծրագրի մշակման ուղղությամբ:

2019 թվականի փետրվարի 13-ին կնքվել է թիվ ՀՀ ՖՆ ԷԱՃԾԶԲ-19/2 պայմանագիրը, համաձայն որի՝ «Դավթյան» ՍՊԸ-ի կողմից կատարվել է   
ՀՀ ֆինանսների նախարարության լոկալ ցանցում գործող ՀՀ մաքսային վիճակագրական տվյալների մշակման և վերլուծության համակարգչային ծրագրի թերությունների հայտնաբերում, շտկում և նոր ֆունկցիաների ավելացում՝ համապատասխանեցնելով դրանք մաքսային նոր կանոններին և պահանջներին: Տվյալների բազայի մշակման աշխատանքները իրականացվել են 2019 թվականին փորձնական կարգով   
ՀՀ պետական եկամուտների կոմիտեի կողմից ստացված տվյալների հիման վրա: Աշխատանքների իրականացման ընթացքում ՀՀ պետական եկամուտների կոմիտեի կողմից ներկայացվող տեղեկատվության ձևաչափում կատարվել են որոշ փոփոխություններ, որոնք ՀՀ պետական եկամուտների կոմիտեի համապատասխան մասնագետների հետ աշխատանքային կարգով քննարկվել են: Այնուհանդերձ,   
ՀՀ պետական եկամուտների կոմիտեի կողմից ամսական պարբերականությամբ պաշտոնապես տրամադրվող տեղեկավությունը ներկայացվում է Հայաստանի Հանրապետության կառավարության 2004 թվականի օգոստոսի 19-ի թիվ 1354-ն որոշման 4-րդ հավելվածի Հայաստանի Հանրապետության կառավարությանն առընթեր պետական եկամուտների կոմիտեի կողմից Հայաստանի Հանրապետության ֆինանսների նախարարությանը տրամադրվող տեղեկատվության ցանկի 4-րդ կետի համաձայն, որը տարբերվում է աշխատանքների իրականացման ընթացքում ՀՀ պետական եկամուտների կոմիտեի հետ համաձայնեցված ձևաչափից:

ՀՀ ֆինանսների նախարարությունում գործող ծրագրի կատարելագործման միջոցառումները ներկայումս կատարման ընթացքում են, որոշ աշխատանքներ արդեն վերջնականացվել են: Ուստի արձանագրված ձեռքբերումներից ելնելով գործընթացի հետագա զարգացումն ապահովելու, ՀՀ ֆինանսների նախարարության տվյալների բազայի համակարգչային ծրագիրը գործարկելու և վերջին տվյալները ՀՀ պետական եկամուտների կոմիտեի հետ համաձայնեցված ձևաչափով ներբեռնելու նպատակով մշակվել է «Հայաստանի Հանրապետության կառավարության 2004 թվականի օգոստոսի 19-ի N 1354-ն որոշման մեջ փոփոխություն կատարելու մասին» ՀՀ կառավարության որոշման նախագիծը:

1. **Առաջարկվող կարգավորման նպատակը և բնույթը**

Նախագծի նպատակն է ՀՀ ֆինանսների նախարարությունում ժամանակի պահանջներին համապատասխան ՀՀ մաքսային վիճակագրական տվյալների բազայի ձևավորումը՝ ուղղված ՀՀ արտաքին առևտրի և հարկերի մասին տեղեկատվության վերլուծության համակարգերի կատարելագործմանը:

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ ֆինանսների նախարարության կողմից՝ ՀՀ պետական եկամուտների կոմիտեի ներգրավմամբ: Նախագիծը մշակելիս հիմք է ընդունվել   
ՀՀ պետական եկամուտների կոմիտեի հետ աշխատանքային կարգով համաձայնեցված տվյալների տրամադրման ձևաչափը:

1. **Ակնկալվող արդյունքը**

**Նախագծի ընդունմամբ ակնկալվում է բարելավել ՀՀ** պետական եկամուտների կոմիտեի **կողմից ՀՀ ֆինանսների նախարարություն պարբերաբար փոխանցվող մաքսային վիճակագրության ընդգրկունությունը, ինչպես նաև՝ մակրոտնտեսական (մասնավորապես՝ արտահանման, ներմուծման և արտաքին առևտրին առնչվող հարկային եկամուտների) վերլուծությունների, գնահատումների և կանխատեսումների հնարավորությունները:**

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՕԳՈՍՏՈՍԻ 19-Ի N 1354-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԴԵՊՔՈՒՄ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2004 թվականի օգոստոսի 19-ի N 1354-ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՕԳՈՍՏՈՍԻ 19-Ի N 1354-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՆՈՐՄԱՏԻՎ ԻՐԱՎԱԿԱՆ ԱՅԼ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության կառավարության 2004 թվականի օգոստոսի 19-ի N 1354-ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի **ընդունմամբ ՀՀ այլ իրավական ակտերում փոփոխություններ կատարելու անհրաժեշտությունը բացակայում է:**